Tamsalt n urwas d umawal atrar d ugur i d-ibanen mi tekcem tutlayt n tmaziɣt ɣer ttawilat atraren n taywalt (tilizri, rradyu, d uɣmis),ɣef waya yewwi-d lḥal ɣef yineɣmasen ad beɛden ɣef temsalt-a akken ur tthuddun ara taseddast n teqbaylit, acku tutlayt taqbaylit d yiwet, ama d tin heddren yimdanen ama d tin s wayes ttarun, maca llan kra n yineɣmasen snulfan-d tutlayt tamaynut ibeɛden ɣef tutlayt timawit, acku llan kra seg yineɣmasen-agi ur sɛin ara asileɣ deg tutlayt n tmaziɣt, ma d wiyaḍ ɣran s tutlayin nniḍen.